Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14., 115/15., 87/16. i 3/18, 126/19,108/20) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13., 2/18. i 6/20), Općinsko vijeće Općine Sveti Ivan Žabno na 6. sjednici održanoj 24. svibnja 2022. donijelo je

**ODLUKU**

**o raspodjeli rezultata poslovanja**

**Općine Sveti Ivan Žabno za 2021. godinu**

Članak 1.

Odlukom o raspodjeli rezultata poslovanja Općine Sveti Ivan Žabno za 2021. godinu (u daljnjem tekstu: Odluka) utvrđuje se raspodjela rezultata poslovanja Općine Sveti Ivan Žabno za 2021. godinu, kojeg čini stanje na osnovnim računima podskupine 922 - višak/manjak prihoda na dan 31. prosinac 2021. godine:

* 92211 - višak prihoda poslovanja u svoti 6.562.958,13 kuna,
* 92213 - višak prihoda od financijske imovine 6.746.069,58 kuna,
* 92222 - manjak prihoda od nefinancijske imovine u svoti 7.990.220,60 kuna.

Članak 2.

Dio ostvarenog viška prihoda poslovanja u svoti 6.562.958,13 kuna raspoređuje se za pokriće manjka prihoda od nefinancijske imovine.

Ostvareni višak prihoda od financijske imovine raspoređuje se za pokriće manjka prihoda od nefinancijske imovine u iznosu 1.427.262,47 kuna.

Članak 3.

Struktura viška prihoda u iznosu 5.318.807,11 kuna prenosi se u 2022. godinu te će se koristiti za pokriće manjka prihoda u 2022. godini, sukladno zakonskim propisima, za namjene za koje su sredstva prikupljena ili dobivena, a odnosi se na:

* sredstva dobivena od HZZ-a za financiranje zapošljavanja nezaposlenih osoba na javnom radu u iznosu od 17.554,43 kuna,
* pomoći iz državnog proračuna temeljem prijenos EU sredstava za izgradnju dječjeg vrtića – 3.699.898,48 kuna

sredstva od prodaje stanova sa stanarskim pravom 10.271,11 kuna,

* sredstva ostalih nenamjenskih prihoda u iznosu 1.591.083,09 kuna.

Članak 4.

Višak prihoda poslovanja u iznosu od 5.318.807,11 kuna planira se I. Izmjenama i dopunama Proračuna Općine Sveti Ivan Žabno za 2022. godinu, odnosno u godini u kojoj se predviđa utrošak tih sredstava, te će se koristiti sukladno zakonskim propisima za namjene za koje su sredstva prikupljena.

Članak 5.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

KLASA: 400-05/22-01/01

URBROJ: 2137/19-02/1-22-1

Sveti Ivan Žabno, 24. svibnja 2022.

PREDSJEDNIK:

Krešimir Habijanec